《石洞》
明代·韩鸣金

结屋随幽境，真成一洞天。寒流听洗耳，怪石坐挥弦。

客到湖光净，庭空树影悬。俗缘怜未了，吟望独遒然。

作者简介：韩鸣金，字伯声。博罗人。鸣凤弟。明神宗万历元年（一五七三）举人，初署桐柏教谕。移任琼州府学教授。升宣化知县。以事罢官归。有《五柳园集》。清乾隆《博罗县志》卷一二、清道光《广东通志》卷二九〇有传。